Amerikasølvlind

Amerikasølvlind (Tilia caroliniana) er et løvfellende tre i lindeslekten som vokser i sørøstlige USA og Mexico. 

Antall lindearter i Nord-Amerika er omstridt. I Flora of North America anerkjennes bare én art, Tilia americana. Silvics of North America har tre arter, T. americana, T. caroliniana og T. heterophylla. I denne artikkelen følges Piggot (2012) som anerkjenner to arter. Den andre er svartlind (T. americana i snever betydning).

Amerikasølvlind blir opptil 27 m høy med en stammediameter på 91 cm. Bladene er store, 7–19 cm lange, 6–14 cm brede, plutselig tilspissede, fintannede og med sterkt asymmetrisk basis. Oversiden av bladene er grønn og glatt, og undersiden er sølvhåret. Blomstene sitter 10–24 sammen i en hengende kvast. Frukten er kulerund, 13 mm i diameter og håret. 

Arten deles i fire underarter som skilles på behåringen til bladene:

 subsp. caroliniana, som vokser i lavlandet i sørøstlige USA. Undersiden til unge blad har fra noen få til middels mange stjernehår og enkelthår. Når bladene blir eldre, faller mange av hårene av.  
 subsp. heterophylla, som vokser i Appalachene og åslandet rundt fjellkjeden. Undersiden til bladene er middels til sterkt dekket av stjernehår og enkelthår. De faller ikke av når bladene blir eldre. Den blir ofte regnet som en egen art, T. heterophylla.
 subsp. floridana, som vokser i sørligste USA og Mexico.
 subsp. occidentalis, som vokser i Mexico.

Trærne som har blitt regnet til Tilia mexicana, tilhører subspp. floridana og occidentalis.

Galleri

Litteratur

Eksterne lenker 
 

Tilioideae
Planter formelt beskrevet av Philip Miller